Den stammet fra lavettmaker på Akershus Niels Pedersen (d. 1675). Niels var gift i sitt annet ekteskap med Karen Thomasdatter, som var enke etter Conrad Lauritzen Leuch, handelsmann i Oslo og død ca. 1632. Niels Pedersen hadde i sitt første ekteskap sønnene Peder Nielsen Leuch (ca. 1636–1693) og Morten Nielsen (født i 1630-årene og død før 1688), og de tok slektsnavnet Leuch etter stemorens første ektemann.